ΓΡΑΠΤΗ ΕΡΩΤΗΣΗ E-0934/00

υποβολή: Elisabeth Schroedter (Verts/ALE) προς την Επιτροπή

(29 Μαρτίου 2000)

Θέμα: Ευθύνη της Επιτροπής όσον αφορά την εποπτεία της διασυνοριακής μεταφοράς μεγάλων ποσοτήτων επικινδύνων αποβλήτων από την Ουγγαρία στα κράτη μέλη της Ένωσης

Στην απάντησή της, στις 11.1.2000, στην ερώτησή μου σχετικά με τη μεταφορά 14.000 τόνων αποβλήτων που περιείχαν πολυχλωροδιφαινύλιο (PCB) από την Ουγγαρία (Ε-2824/99)(1) η Επιτροπή δήλωσε ότι ο κανονισμός αριθ. 259/93(2)λοποιεί στο άρθρο 4, παρ. 9, τη Σύμβαση της Βασιλείας, αντιπαραβάλλοντας προς στάθμιση αφενός, την εξουδετέρωση των αποβλήτων όσον το δυνατόν πλησιέστερα και, αφετέρου, στην αναγκαιότητα της διάθεσής τους με φιλοπεριβαλλοντικό τρόπο.

Εν τω μεταξύ, έγινε γνωστό ότι μέρος των ποσοτήτων έχει μεταφερθεί στο ομοσπονδιακό κρατίδιο της Σαξωνίας-Άνχαλτ (Ομοσπονδιακή Δημοκρατία τη Γερμανίας), δηλαδή οι μεταφορές διέρχονται μέσω Αυστρίας ή/και Τσεχίας.

Για το λόγο αυτό ερωτώ την Επιτροπή:

1. Πως μπορεί η Επιτροπή να κρίνει, εάν στη συγκεκριμένη περίπτωση δικαιολογείται να κλίνει η στάθμηπέρ της αρχής της πλησίον εξουδετέρωσης και μπορούν να επιλέγονται τόσο μακρινές διαδρομές μεταφορών εφόσον δεν διαθέτει στοιχεία σχετικά με τις δυνατότητες φιλοπεριβαλλοντικής μεταφοράς των αποβλήτων σε πλησιέστερο τόπο;

2. Πού τοποθετεί η Επιτροπή την ευθύνη της στο πλαίσιο του ρόλου της να παρακολουθεί στα κράτη μέλη την ορθή εφαρμογή του κανονισμού αριθ. 259/93;

3. Συμμερίζεται η Επιτροπή τη γνώμη ότι, σε περίπτωση που ενδεχομένωςπάρχουν αμφιβολίες ως προς την τήρηση του κανονισμού, θα έπρεπε να ζητήσει από τις αρμόδιες αρχές, οι οποίες είναι αρμόδιες στα κράτη μέλη για την έγκριση της διασυνοριακής μεταφοράς επικινδύνων αποβλήτων, όλα τα αναγκαία στοιχεία, προκειμένου να είναι σε θέση να ελέγξει την ορθή εφαρμογή του κανονισμού;

α) Εάν ναι, θα διενεργήσει στην περίπτωση των αποβλήτων που περιέχουν πολυχλωροδιφαινύλιο (PCB) από το Gare (Ουγγαρία) τέτοιο έλεγχο και έχει δρομολογήσει ήδη τις σχετικές ενέργειες;

β) Εάν όχι, για ποιους λόγους θεωρεί ότι δεν είναι αναγκαίος αυτός ο έλεγχος;

4. Έχει ήδη λάβει η Επιτροπή άλλες πληροφορίες σχετικά με την περίπτωση των αποβλήτων του Gare;

α) Εάν ναι, ποιες;

β) Εάν όχι, γιατί δεν μπόρεσε έως σήμερα να λάβει αυτά τα ελλείποντα στοιχεία, όπως διαπιστώνει στην απάντησή της στην ερώτηση Ε-2824/99;

(1) ΕΕ C 280E της 3.10.2000, σελ. 139.

(2) ΕΕ L 30 της 6.2.1993, σελ. 1.

Απάντηση της κας Wallstrm εξ ονόματος της Επιτροπής

(15 Μαΐου 2000)

Όπως σκιαγραφείται στην απάντηση που δόθηκε στην γραπτή ερώτηση E-2824/99(1), του Αξιότιμου Μέλους του Κοινοβουλίου, η Επιτροπή από μόνη της δεν ασκεί λειτουργίες άμεσου ελέγχου όσον αφορά τις ειδικές μεταφορές αποβλήτων στο πλαίσιο του κανονισμού (ΕΟΚ) 259/93, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας, καθώς και κατά την είσοδο και έξοδό τους. Η διαδικασίες παρακολούθησης και ελέγχου που καθιερώνονται από τον κανονισμό και ισχύουν άμεσα στο κράτη μέλη εφαρμόζονται από τις αρχές οι οποίες ορίζονται από τα κράτη μέλη σύμφωνα με το άρθρο 36 του κανονισμού. Εναπόκειται σε αυτές να ζητήσουν από την Ουγγαρία να παράσχει τις πληροφορίες που απαιτούνται δυνάμει του άρθρου 19 παράγραφος 3 του κανονισμού και γενικότερα να καθορίσουν βάσει των γεγονότων που σχετίζονται με την εν λόγω ειδική περίπτωση, εάν επιτρέπουν την συγκεκριμένη μεταφορά αποβλήτων ή όχι.

Η Επιτροπή λαμβάνειπόψη τις πληροφορίες που παρασχέθηκαν από το Αξιότιμο Μέλος του Κοινοβουλίου, σχετικά με το ότι η συγκεκριμένη μεταφορά αποβλήτων έγινε προς τη Γερμανία με σκοπό προφανώς την τελική διάθεση. Έως τώρα δεν είχε ενδείξεις ότι επιτρέποντας την μεταφορά, οι γερμανικές αρχές ενήργησαν κατά παράβαση της κοινοτικής νομοθεσίας και ειδικότερα κατά παράβαση του κανονισμού (ΕΟΚ) 259/93 του Συμβουλίου.

Η Επιτροπή θα ζητήσει περαιτέρω πληροφορίες από τις γερμανικές αρχές, μετά από τις οποίες θα αποφασίσει εάν είναι αναγκαία η ανάληψη περαιτέρω δράσης εκ μέρους της.

(1) ΕΕ C 280E της 3.10.2000, σελ. 139.